CELEX: 32021R0461
Language: et
Date: 2021-03-16 00:00:00
Title: Komisjoni rakendusmäärus (EL) 2021/461, 16. märts 2021, millega muudetakse määrust (EÜ) nr 1235/2008 seoses samaväärsuse kontrollimise pädevusega kontrolliasutuste ja kontrollorganite tunnustamise taotluste laekumise kuupäevaga mahepõllumajanduslike toodete impordikorra raames vastavalt nõukogu määrusele (EÜ) nr 834/2007 (EMPs kohaldatav tekst)

17.3.2021   
               
               
                  ET
               
               
                  Euroopa Liidu Teataja
               
               
                  L 91/14
               
            
         KOMISJONI RAKENDUSMÄÄRUS (EL) 2021/461,
         16. märts 2021,
         millega muudetakse määrust (EÜ) nr 1235/2008 seoses samaväärsuse kontrollimise pädevusega kontrolliasutuste ja kontrollorganite tunnustamise taotluste laekumise kuupäevaga mahepõllumajanduslike toodete impordikorra raames vastavalt nõukogu määrusele (EÜ) nr 834/2007
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 28. juuni 2007. aasta määrust (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta, (1) eriti selle artikli 33 lõiget 3 ja artikli 38 punkti d,
         ning arvestades järgmist:
         
                     (1)
                  
                  
                     Euroopa Parlamendi ja nõukogu määrusega (EL) 2018/848 (2) on ette nähtud, et süsteem, mille kohaselt komisjoni poolt määruse (EÜ) nr 834/2007 artikli 33 lõike 3 alusel tunnustatud kontrolliasutused ja kontrollorganid teevad samaväärseid tagatisi pakkuvate toodete impordi jaoks kolmandates riikides kontrolle ja väljastavad sertifikaate, asendatakse nõuetele vastavate toodete impordi jaoks komisjoni tunnustatud kontrolliasutuste ja kontrollorganite süsteemiga.
                  
               
                     (2)
                  
                  
                     COVID-19 pandeemia puhkemise ja sellega seotud rahvatervise kriisi tõttu lükati määruse (EL) 2018/848 kohaldamise kuupäev ja teatavad muud kõnealuses määruses osutatud kuupäevad Euroopa Parlamendi ja nõukogu määrusega (EL) 2020/1693 (3) ühe aasta võrra edasi. Seepärast kohaldatakse määrust (EL) 2018/848 alates 1. jaanuarist 2022.
                  
               
                     (3)
                  
                  
                     Tagamaks, et kontrolliasutuste ja kontrollorganite õigeaegseks tunnustamiseks uue süsteemi alusel on olemas vajalik haldussuutlikkus, muudeti rakendusmäärusega (EL) 2020/25 (4) komisjoni määruse (EÜ) nr 1235/2008 (5) artikli 11 lõiget 1, et kehtestada lõpptähtaeg, milleks peavad laekuma uued taotlused samaväärsuse kontrollimise pädevusega kontrolliasutuste ja kontrollorganite tunnustamiseks vana süsteemi alusel. See lõpptähtaeg on 30. juuni 2020.
                  
               
                     (4)
                  
                  
                     Seepärast on vaja määruse (EÜ) nr 1235/2008 artikli 11 lõiget 1 veel kord muuta, et ühtlustada kuupäev, milleks peavad laekuma uued taotlused samaväärsuse kontrollimise pädevusega kontrolliasutuste ja kontrollorganite tunnustamiseks vana impordisüsteemi alusel, määruses (EL) 2018/848 sätestatud uue impordisüsteemi kehtestamise kuupäevaga.
                  
               
                     (5)
                  
                  
                     Määrust (EÜ) nr 1235/2008 tuleks seetõttu vastavalt muuta.
                  
               
                     (6)
                  
                  
                     Selleks et asjaomastel kontrolliasutustel ja kontrollorganitel oleks võimalik täielikult ära kasutada ajavahemikku kuni 30. juunini 2021 pärast asjaomase IT-vahendi taasaktiveerimist, peaks käesolev määrus jõustuma võimalikult kiiresti, järgmisel päeval pärast selle avaldamist Euroopa Liidu Teatajas.
                  
               
                     (7)
                  
                  
                     Käesoleva määrusega ette nähtud meetmed on kooskõlas mahepõllumajandusliku tootmise komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1235/2008 artikli 11 lõikes 1 asendatakse kuupäev „30. juuniks 2020“ kuupäevaga „30. juuniks 2021“.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. märts 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 189, 20.7.2007, lk 1.
         
            (2)  Euroopa Parlamendi ja nõukogu 30. mai 2018. aasta määrus (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007 (ELT L 150, 14.6.2018, lk 1).
         
            (3)  Euroopa Parlamendi ja nõukogu 11. novembri 2020. aasta määrus (EL) 2020/1693, millega muudetakse mahepõllumajanduslikku tootmist ja mahepõllumajandustoodete märgistamist käsitlevat määrust (EL) 2018/848 selle kohaldamistähtpäeva ja teatavate muude kõnealuses määruses osutatud kuupäevade osas (ELT L 381, 13.11.2020, lk 1).
         
            (4)  Komisjoni 13. jaanuari 2020. aasta rakendusmäärus (EL) 2020/25, millega muudetakse ja parandatakse määrust (EÜ) nr 1235/2008, millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta (ELT L 8, 14.1.2020, lk 18).
         
            (5)  Komisjoni 8. detsembri 2008. aasta määrus (EÜ) nr 1235/2008, millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta (ELT L 334, 12.12.2008, lk 25).